बीते दिन ऑनलाइन गेमिंग पर सरकार ने टैक्स 28% किया था, सेंसेक्स 223 अंक गिरकर बंद
BSE NSE Sensex Today, Stock Market Latest Updates; शेयर बाजार में आज यानी आज बुधवार (12 जुलाई) को तेजी है। सेंसेक्स 100 से ज्यादा अंक चढ़कर 65,700 के करीब कारोबार कर रहा है।
शेयर बाजार में आज यानी आज बुधवार (12 जुलाई) को गिरावट देखने को मिली। सेंसेक्स 223 अंक गिरकर 65,393 के स्तर पर बंद हुआ। निफ्टी में भी 55 अंकों की गिरावट रही। ये 19,384 के स्तर पर बंद हुआ। सेंसेक्स के 30 शेयरों में से 23 में गिरावट और सिर्फ 7 में तेजी रही।
डेल्टा कॉर्प के शेयर में 22% से ज्यादा की गिरावट
बीते दिन GST काउंसिल के ऑनलाइन गेमिंग पर 28% टैक्स लगाने के फैसले के बाद आज गेमिंग कंपनी के शेयरों में भारी गिरावट देखने को मिली। डेल्टा कॉर्प के शेयर में 22% से ज्यादा की गिरावट रही। यह 56 रुपए से ज्यादा गिरकर 190 रुपए पर बंद हुआ। वहीं नजारा टेक्नोलॉजीज के शेयर में भी करीब 4% की गिरावट देखने को मिली। इसका शेयर 23 रुपए से ज्यादा गिरकर 683 रुपए के स्तर पर बंद हुआ।
HDFC के शेयर ट्रेडिंग का आज आखिरी दिन
आज 12 जुलाई को HDFC के शेयर ट्रेडिंग का आखिरी दिन रहा। अपनी शुरुआत के 45 साल बाद HDFC उसी बैंक में पूरी तरह से मर्ज हुआ, जिसे 1994 में उसकी सब्सिडियरी के रूप में शुरू किया गया था। HDFC सुबह करीब 10 बजे 1% चढ़कर 2770 रुपए के पार कारोबार कर रहा था। वहीं इसके शेयर 15.35 रुपए यानी 0.56% की गिरावट के साथ 2,732 रुपए के स्तर पर बंद हुआ।
मंगलवार को सेंसेक्स 273 अंक चढ़कर बंद हुआ था
शेयर बाजार में आज यानी कल मंगलवार (11 जुलाई) को तेजी देखने को मिली थी। सेंसेक्स 273 अंक चढ़कर 65,617 के स्तर पर बंद हुआ। वहीं निफ्टी में भी 83 अंकों की तेजी रही, ये 19,439 के स्तर पर बंद हुआ। सेंसेक्स के 30 शेयरों में से 19 में तेजी और 11 में गिरावट रही।
